lav4e

**УТВЪРДИЛ: /п/**

**АННА ЦВЕТКОВА**

*Директор на Областна дирекция „Земеделие"-Перник*

**П Р О Т О К О Л**

**по чл. 37и, ал. 10 от ЗСПЗЗ и във връзка с чл.100, ал.8 от ППЗСПЗЗ**

за окончателно разпределение на пасища, мери и ливади от Държавния поземлен фонд на собственици на животновъдни обекти с пасищни селскостопански животни в област Перник

Днес, 16.06.2020 г., на основание чл.37и, ал.1, ал.2 и ал.10 от ЗСПЗЗ, чл.100, ал.8 от ППЗСПЗЗ, във връзка със заповед № РД-46-72/26.02.2020г. на Министъра на земеделието, храните и горите и в изпълнение на Заповед № РД-170/03.06.2020г. на Директора на Областна дирекция „Земеделие“– Перник, се събра комисия в състав :

**Председател:** Емилия Манолова - главен директор на ГДАР

**Членове:**

Вероника Христова – гл. юрисконсулт в ОД „Земеделие”- Перник

Йоана Стоицева – гл. експерт в ГДАР, ОД „Земеделие”- Перник

Валери Райчев – началник на ОСЗ - Земен

Биляна Цветанова – гл. експерт в ОСЗ – Земен

**със задача**: да разгледа постъпилите в срока по чл.37и, ал.9 от ЗСПЗЗ и чл.100 ал.6 от ППЗСПЗЗ протоколи по чл.37и, ал.9 и ал.7 от ЗСПЗЗ, както и копие от заявления за допълнително разпределение на имоти от Държавния поземлен фонд (ДПФ) на притежателите на животновъдни обекти, отглеждащи пасищни селскостопански животни, регистрирани в Интегрираната информационна система (ИИС) на Българската агенция за безопасност на храните (БАБХ). На основание чл.37и, ал.10 от ЗСПЗЗ, комисията да разпредели допълнително необходимата за всеки кандидат площ по реда на чл.37и, ал.4 от ЗСПЗЗ в съответното и/или съседни землища.

В изпълнение на чл.100, ал.7 от ППЗСПЗЗ, всеки член на комисията представи декларация на председателя, с която декларира, че не е свързано лице по смисъла на Търговския закон с участник в процедурата или с членове на неговите управителни или контролни органи.

В определения срок, съгласно чл.100 ал.6 от ППЗСПЗЗ в ОД „Земеделие“ – Перник е постъпило едно заявление от община Земен, за допълнително разпределение на свободните пасища, мери и ливади от Държавния поземлен фонд на територията на община Земен, в едно с протоколите по чл.100 ал.3 и ал.5 от ППЗСПЗЗ, както следва:

1. **Писмо изх.№ ПИ-479/05.06.2020г.** на Кмета на община Земен;
2. **Протокол от 29.05.2020г.** на комисията за разпределяне на мери, пасища и ливади от Общинския поземлен фонд (ОПФ);
3. **Приложение №1** списък на собственици на пасищни животни, брой животни (ЖЕ), полагаща се площ (дка)
4. **Приложение №2** за персонално разпределение на полагащите се площи, пасища, мери и ливади от наличния общински фонд.
5. Заявление вх. РД-12-02-4117/15.06.2018г.от Кристиан Василев Николов
6. Онлайн справка от БАБХ за отглеждани животни и наети пасища, мери и ливади;
7. Справка за дейността на заявителя от регистъра на земеделските стопани по Наредба №3/1999г.;
8. Справка за свободните пасища, мери и ливади от Държавния поземлен фонд, находящи се на територията на област Перник, определени със заповед № РД-46-72/26.02.2020г. на министъра на земеделието, храните и горите за отдаване под наем или аренда за стопанската 2020/2021г.

След като разгледа представените документи, комисията

**КОНСТАТИРА:**

1. Съгласно заповед № РД-46-72/26.02.2020г. на министъра на земеделието, храните и горите за определяне на свободните имоти с начин на трайно ползване – пасища, мери и ливади от Държавния поземлен фонд за отдаване под наем или аренда за стопанската 2020/2021 г., находящи се на територията на община Земен, област Перник, ОД „Земеделие“ – Перник, разполага със следните имоти от ДПФ:

* с. Жабляно, имот с идентификатор 29012.1.386 с площ 16.003 дка и НТП пасище, мера, 4 категория;
* с. Жабляно, имот с идентификатор 29012.1.430 с площ 153.519 дка и НТП пасище, мера, 5 категория.

1. Според данните от Приложение №1 – общият брой животни на заявителя отговаря на 29.25 животински единици (ЖЕ). Животновъдният обект се намира в землището на с. Блатешница, община Земен. Получената площ след разпределението на пасищата и ливадите от ОПФ в общ. Земен, е 177.397 дка, което представлява по 6.06 дка на ЖЕ.
2. Съгласно нормативно определени площи, за този брой животни се полагат по 30 дка на ЖЕ, при категория на земята от VIII до Х категория или общо 877.50 дка или по 15 дка на ЖЕ при категория на земята от I до VII – общо 438.75 дка. Община Земен е разпределила от общинския поземлен фонд 177.397 дка, като остават за допълнително разпределение 522.706 дка в земи от VIII до Х категория или 236.353 дка в земи от I до VII категория. Съгласно писмо изх. № ПИ-479/05.06.2020 г. от кмета на Община Земен, общината не разполага с достатъчно имоти с НТП пасища, мери и ливади, годни за използване по предназначение, както и са изпълнени изискванията на чл. 37и, ал. 7 от ЗСПЗЗ.
3. В землището на с. Блатешница, общ. Земен, Областна дирекция „Земеделие“ - Перник не разполага със земя от ДПФ. Налична е земя в съседно землище - с. Жабляно, в размер на 169.522 дка IV и V категория, което не е достатъчно за задоволяване нуждите на животните и е необходима допълнителна площ от 91.831 дка в земи от I до VII категория или 183.662 дка в земи от VIII до Х категория. В съседните землища от област Перник – с. Байкалско, общ. Радомир и с. Калище и с. Егълница, общ. Ковачевци, няма земеделски земи от ДПФ с НТП пасища, мери и ливади.

**На основание на горните констатации, комисията**

**Р Е Ш И:**

1. От наличните имоти от ДПФ с НТП пасища мери и ливади в землището на с. Жабляно, което се явява съседно землище на с. Блатешница, се предоставят на „Земенея Фарм“ ЕООД 169.522 дка от IV и V категория.

Имотите се предоставят за срок от пет стопански години.

1. Не се разпределят имоти от ДПФ в останалите общини, тъй като в срока, регламентиран в чл.37и, ал.9 от ЗСПЗЗ и чл.100, ал.6 от ППЗСПЗЗ не са представени други заявления и протоколи по реда на чл.37и, ал.6 и/или ал.7 от ЗСПЗЗ.

На основание чл.37и, ал.11 от ЗСПЗЗ, настоящия протокол да се обяви в кметството и в сградата на общинската служба по земеделие – Земен и да се публикува на интернет страницата на Областна дирекция "Земеделие" - Перник и на община Земен. Протоколът може да се обжалва по отношение на площта на разпределените имоти в 14-дневен срок пред районния съд. Обжалването не спира изпълнението на протокола, освен ако съдът разпореди друго.

**К О М И С И Я:**

**Председател:** Емилия Манолова

/………/п/………/

**Членове:**

1. Вероника Христова

/………/п………/

1. Йоана Стоицева / /………/п/………/
2. Валери Райчев

/………/п/..……/

1. Биляна Цветанова

/………/п/………/